
PARLAMENTUL ROMÂNIEI

CAMERA DEPUTAŢILOR

Comisia pentru politică  economică, reformă şi privatizare

Bucureşti, nr. 21/I/ 317 /25.04.2002

AVIZ

    asupra proiectului de Lege privind impozitul pe profit

În conformitate cu prevederile art.89 din Regulamentul Camerei Deputaţilor, Comisia pentru politică economică, reformă şi privatizare a fost sesizată, spre dezbatere şi avizare, cu proiectul de Lege privind impozitul pe profit, trimis cu adresa nr.208 din 22 aprilie 2002.


Potrivit prevederilor art. 60 din Regulamentul Camerei Deputaţilor, membrii Comisiei au examinat proiectul de Lege în şedinţa din  24 aprilie 2002.

În urma dezbaterilor, Comisia pentru politică economică, reformă şi privatizare avizează proiectul de Lege privind impozitul pe profit cu următoarele  amendamente:

Nr.

crt.
Textul iniţial
Amendamentul propus şi adoptat de Comisie

Autorul
Motivaţie

0
1
2
3

1.
Art.3. (1) Contribuabililor care beneficiază de facilităţile prevăzute la art.2 alin.(3), alin.(4) sau alin.(5) nu li se aplică dispoziţiile art.12 alin. (5).


Art. 3. alin. (1) se elimină.

Autor: deputat Dan Radu Ruşanu


Activităţile desfăşurate în zonele libere, care erau scutite de impozit pe profit, precum şi exportul impozitat cu 5%, prin prezenta lege se impozitează sporit şi în plus nu mai pot beneficia de regimul amortizării accelerate.                                          

2.
Art. 7. (1) Orice majorare a capitalului social efectuată prin încorporarea profiturilor rămase după plata impozitului pe profit precum şi a rezervelor, se impozitează cu o cotă de 5%.
Art. 7, alin. (1) se modifică şi va avea următorul cuprins:

“Art. 7. (1) Majorarea capitalului social efectuată potrivit legii prin încorporarea rezervelor se impozitează cu o cotă de 5%.”

Autor: Comisia pentru politică economică, reformă şi privatizare


Pentru eliminarea de la impozitare a profitului net  care se repartizează pentru majorarea capitalului social.

3.
Art. 7.

(2) Obligaţia reţinerii şi vărsării impozitului pe profit revine societăţii comerciale odată cu depunerea cererii de menţiuni la registrul comerţului pentru modificările respective.
Art. 7. alin. (2) se modifică şi va avea următorul cuprins:

“Art.7.

 (2) Obligaţia reţinerii şi vărsării impozitului prevăzut la alin. (1) revine societăţii comerciale odată cu depunerea cererii de menţiuni la registrul comerţului pentru modificările respective.”

Autor: deputat  Lucia-Cornelia Lepădatu


Pentru corelarea cu modificările propuse la alin.(1).

4.
Art. 9. În inţelesul prezentei legi sunt considerate neimpozabile următoarele venituri:

a) dividendele primite de către o persoană juridică română de la o altă persoană juridică română;
Art. 9. litera a) se modifică şi va avea următorul cuprins:

“Art. 9. În inţelesul prezentei legi sunt considerate neimpozabile următoarele venituri:

a) dividendele primite de către o persoană juridică română de la o altă persoană juridică română sau străină;”

Autor: deputat Dan Radu Ruşanu


Pentru eliminarea discriminărilor dintre persoanele juridice române şi străine  şi pentru asigurarea circulaţiei libere a capitalului.

5.
Art. 11.

(3) În cazul împrumuturilor între părţi asociate, astfel cum sunt definite la art.28 alin.(3), dobânda deductibilă este limitată la:

a) nivelul ratei dobânzii de referinţă pentru împrumuturile în lei;
Art. 11. alin.(3) lit.a) se completează şi va avea următorul cuprins:

“Art. 11.

 (3) În cazul împrumuturilor între părţi asociate, astfel cum sunt definite la art.28 alin.(3), dobânda deductibilă este limitată la:

a) nivelul ratei dobânzii de referinţă a Băncii Naţionale a  României pentru împrumuturile în lei;”

Autor: deputat Napoleon Pop

Pentru precizarea  ratei  dobânzii de referinţă care reprezintă limita de deductibilitate pentru dobândă.

6.
“Art. 22

(4) Declaraţia de impunere se semnează de către directorul general  sau orice altă persoană autorizată potrivit legii, să-l reprezinte pe contribuabil.”


Art. 22 alin. (4) se modifică şi va avea următorul cuprins: 

“ Art. 22

(4) Declaraţia de impunere se semnează de către administratorul  sau orice altă persoană autorizată potrivit legii, să-l reprezinte pe contribuabil.”

Autor: deputat Napoleon Pop


Pentru asigurarea concordanţei cu legea societăţilor comerciale.

7.
“Art. 31. (1) Cesionarea sau înstrăinarea sub orice altă formă a acţiunilor sau părţilor sociale ale societăţilor comerciale, precum şi transferul patrimoniului unei entităţi aparţinând unei persoane nerezidente, se poate face numai după achitarea la bugetul de stat a obligaţiilor fiscale de natura impozitului pe profit şi a impozitului pe dividende. Fac excepţie situaţiile în care urmează să se preia obligaţiile fiscale restante ale contribuabilului, pe baza unui protocol încheiat cu organele administraţiei de stat, document din care să rezulte obligativitatea achitării acestor datorii, precum şi tranzacţiile efectuate la bursă.
Art. 31. (1) se modifică  şi va avea următorul cuprins:

“Art. 31. (1) Cesionarea sau înstrăinarea sub orice altă formă a acţiunilor sau părţilor sociale ale societăţilor comerciale, precum şi transferul patrimoniului unei entităţi aparţinând unei persoane nerezidente, se poate face numai după achitarea la bugetul de stat a obligaţiilor fiscale de natura impozitului pe profit şi a impozitului pe dividende. Fac excepţie situaţiile în care urmează să se preia obligaţiile fiscale restante ale contribuabilului, pe baza unui protocol încheiat cu organele administraţiei de stat, document din care să rezulte obligativitatea achitării acestor datorii, precum şi tranzacţiile efectuate pe piaţa de capital.”

Autor: deputat Gheorghe Marcu 


Completarea textului pentru a include toate tranzacţiile efectuate pe piaţa de capital, nu numai cele efectuate la bursă. 

8.
Art. 35. (1) În termen de 90 de zile de la data intrării în vigoare, Guvernul va aproba, la propunerea Ministerului Finanţelor Publice, instrucţiunile privind metodologia de calcul şi formularistica corespunzătoare referitoare la impozitul pe profit.
Art. 35. alin.(1) se modifică şi va avea următorul cuprins:

“Art. 35. (1) În termen de 30 de zile de la data publicării în Monitorul Oficial, Guvernul va aproba, la propunerea Ministerului Finanţelor Publice, instrucţiunile privind metodologia de calcul şi formularistica corespunzătoare referitoare la impozitul pe profit.”

Autor: Comisia pentru politică economică, reformă şi privatizare 

Pentru a se asigura condiţiile de aplicare a prevederilor prezentei legi începând chiar cu data de 1 iulie 2002, când aceasta întră în vigoare.

9.
Art. 36. 

(4) În cazul persoanelor juridice care au obţinut înainte de data intrării în vigoare a prezentei legi certificatul permanent de investitor în zona defavorizată, se va aplica în continuare scutirea de la plata impozitului pe profit pe toată durata de existenţă a zonei defavorizate. Această prevedere nu se mai aplică de la data când intervin modificări în structura acţionariatului contribuabilului. În cazul societăţilor cotate se consideră modificare a acţionariatului, conform prezentului articol, situaţia în care, în cursul unui an calendaristic, mai mult de 25% din acţionariat se modifică. 


Art. 36. alin.(4) se modifică şi va avea următorul cuprins:

“Art. 36. 

(4) În cazul persoanelor juridice care au obţinut înainte de data intrării în vigoare a prezentei legi certificatul permanent de investitor în zona defavorizată, se va aplica în continuare scutirea de la plata impozitului pe profit pe toată durata de existenţă a zonei defavorizate.”

Autor: deputat Lucia-Cornelia Lepădatu


Pentru corelare cu art.36 alin.(5). 

10.
Art. 36. 

(6) Contribuabilii care îşi desfăşoară activitatea în zona liberă, pe bază de licenţă şi care până la data intrării în vigoare a prezentei legi au realizat investiţii în zona liberă, în active corporale amortizabile utilizate în industria prelucrătoare, în valoare de cel puţin 1.000.000 dolari, beneficiază pentru o perioadă de cinci ani de la data intrării în vigoare a prezentei legi, de scutirea de la plata impozitului pe profit. Această prevedere nu se mai aplică de la data când intervin modificări în structura acţionariatului contribuabilului. În cazul societăţilor cotate se consideră modificare a acţionariatului, conform prezentului articol, situaţia în care, în cursul unui an calendaristic, mai mult de 25% din acţionariat se modifică. 


Art. 36. alin.(6) se modifică şi va avea următorul cuprins:

“Art. 36. 

(6) Contribuabilii care îşi desfăşoară activitatea în zona liberă, pe bază de licenţă şi care până la data intrării în vigoare a prezentei legi au realizat investiţii în zona liberă, în active corporale amortizabile utilizate în industria prelucrătoare, în valoare de cel puţin 1.000.000 dolari, beneficiază pentru o perioadă de cinci ani de la data intrării în vigoare a prezentei legi, de scutirea de la plata impozitului pe profit.”

Autor: deputat Dan Radu Ruşanu, Octavian Purceld şi Napoleon Pop


Deoarece nu trebuie condiţionat impozitul pe profit datorat de persoana juridică (societatea comercială) care acţionează într-o zonă liberă de structura acţionariatului acesteia şi pentru corelare cu art.36 alin.(5).


În cursul dezbaterii, Comisia a respins următoarele amendamente:

Nr. crt.
Text iniţial
Amendamentul respins

Autorul amendamentului
Motivare

0
1
2
3

1
Art. 2. 

(3) Contribuabilii care obţin venituri din activităţile desfăşurate pe bază de licenţă în zona liberă, plătesc o cotă de impozit pe profit de 12,5% pentru profitul impozabil care corespunde acestor venituri. 
Art. 2 alin.(3) se modifică şi va avea următorul cuprins:

“Art. 2. 

(3) Contribuabilii care obţin venituri din activităţile desfăşurate pe bază de licenţă în zona liberă, plătesc o cotă de impozit pe profit de 5% pentru profitul impozabil care corespunde acestor venituri.”

Autor: deputat Napoleon Pop


a) argumente pentru susţinerea amendamentelor

Contribuabilii care obţin venituri din activităţile desfăşurate pe bază de licenţă într-o zonă liberă urmeză să treacă în cursul anului 2002 de la scutire de impozit pe profit la o impozitare de 12,5%, ceea ce afectează grav dezvoltarea economică a acestor regiuni.
b) argumente pentru respingerea amendamentelor

Procentul de 12,5% reprezintă o medie între regimul de scutire şi cota de 25% prevăzută pentru impozitul pe profit.

2
Art. 2. 

(3) Contribuabilii care obţin venituri din activităţile desfăşurate pe bază de licenţă în zona liberă, plătesc o cotă de impozit pe profit de 12,5% pentru profitul impozabil care corespunde acestor venituri.
Art. 2 alin.(3) se completează şi va avea următorul cuprins:

“Art. 2

(3) Contribuabilii care obţin venituri din activităţile desfăşurate pe bază de licenţă în zona liberă, plătesc o cotă de impozit pe profit de 12,5% pentru profitul impozabil care corespunde acestor venituri  cu aplicare de la 1 ianuarie 2003.”

Autor: deputat Dan Radu Ruşanu


a) argumente pentru susţinerea amendamentelor

Planul de afaceri pe anul 2002 a contribuabililor care obţin venituri din activităţile desfăşurate pe bază de licenţă într-o zonă liberă are la bază scutirea de impozit pe profit şi ca urmare este necesar ca noul sistem de impunere să se aplice cu începere de la 1 ianuarie 2003.
b) argumente pentru respingerea amendamentelor

Pentru aplicarea uniformă a prevederilor legii începând cu 1 iulie 2002.



3
Art.2. 

(4) Contribuabilii care au incasat printr-un cont bancar din România venituri în valută din exportul bunurilor realizate din activitatea proprie, direct sau prin contract de comision, precum şi din prestări de servicii, plătesc o cotă de impozit pe profit de 6% pentru partea din profitul impozabil care corespunde ponderii acestor venituri în volumul total al veniturilor. Suma aferentă reducedii cotei de impozit pe profit de la 25% se repartizează la sfârşitul anului ca sursă proprie de finanţare, în limita profitului rămas după înregistrarea cheltuielilor cu impozitul pe profit. Prestările de servicii pentru care  se aplică   cota de impozit pe profit redusă, sunt cele pentru care locul prestării este în străinătate.
Art.2  alin.(4) se modifică şi va avea următorul cuprins:

 “Art.2

(4) Contribuabilii care au incasat printr-un cont bancar din România venituri în valută din exportul bunurilor realizate din activitatea proprie, direct sau prin contract de comision, precum şi din prestări de servicii, plătesc o cotă de impozit pe profit de 6% pentru partea din profitul impozabil care corespunde ponderii acestor venituri în volumul total al veniturilor. Prestările de servicii pentru care  se aplică   cota de impozit pe profit redusă, sunt cele pentru care locul prestării este în străinătate.

Autor: deputat Napoleon Pop


a) argumente pentru susţinerea amendamentelor

Textul propus a fi eliminat reprezintă dirijarea de către stat a diferenţei de cotă de impozitare acordată ca facilitate, ceea ce este o imixtiune a statului în dreptul de dispunere a societăţii comerciale

b) argumente pentru respingerea amendamentelor

Diferenţa de cotă de impozitare acordată de stat ca o facilitate trebuie să se constituie într-o sursă proprie de finanţare a societăţii comerciale

4
Art.2 

(5) Începând cu data de 1 ianuarie 2003 cota de impozit pe profit este de 12,5% pentru partea din profitul impozabil care corespunde ponderii  veniturilor încasate din export în volumul total al veniturilor. Începând cu data de 1 ianuarie 2004 cota de impozit pe profit este de 25%.
Art.2 alin. (5) se elimină.

Autor: deputat Napoleon Pop


a) argumente pentru susţinerea amendamentelor

Această prevedere afectează în mod negativ exportul României pentru perioadele următoare

b) argumente pentru respingerea amendamentelor

Pentru tratarea unitară a tuturor societăţilor comerciale.

5
Art. 11. (1) Cheltuielile cu dobânzile sunt deductibile până la nivelul sumei veniturilor din dobânzi plus 10% din alte venituri ale contribuabilului, în cazul în care gradul de îndatorare al capitalului este peste unu, inclusiv.


Art. 11 alin. (1) se elimină

Autor: deputat Dan Radu Ruşanu
a) argumente pentru susţinerea amendamentelor

Eliminarea unei prevederi care limitează posibilitatea de investire pe bază de credite 

b) argumente pentru respingerea amendamentelor

Pentru diminuarea fenomenului de transfer al preţului.



6
Art. 14 (1) Pierderea anuală, stabilită prin declaraţia de impozit pe profit, se recuperează din profiturile impozabile obţinute în următorii 3 ani consecutivi. Recuperarea pierderilor se va efectua în ordinea înregistrării acestora, la fiecare termen de plată a impozitului pe profit, potrivit prevederilor legale în vigoare din anul înregistrării acestora.
Art.14 alin.(1) se modifică şi va avea următorul cuprins:

“Art.14 (1) Pierderea anuală, stabilită prin declaraţia de impozit pe profit, se recuperează din profiturile impozabile obţinute în următorii 5 ani consecutivi. Recuperarea pierderilor se va efectua în ordinea înregistrării acestora, la fiecare termen de plată a impozitului pe profit, potrivit prevederilor legale în vigoare din anul înregistrării acestora.”

Autor: deputat Dan Radu Ruşanu, Napoleon Pop 


a) argumente pentru susţinerea amendamentelor

Stadiul actual de dezvoltare economică a ţării nu permite încă recuperarea pierderilor într-o perioadă scurtă de numai 3 ani.

b) argumente pentru respingerea amendamentelor

Perioada de 5 ani este prea lungă, timp în care societăţile pot să fie dizolvate sau divizate.

7
Titlul Capitolului IV

Plata şi controlul impozitului pe profit
Titlul Capitolului IV se modifică şi va avea următorul enunţ:

“Capitolului IV 

Plata impozitului pe profit”

Autor: deputat Nicolae Enescu


a) argumente pentru susţinerea amendamentelor

Controlul impozitului pe profit se circumscrie scopului de a se obţine din partea contribuabilului plata impozitului pe profit 

b) argumente pentru respingerea amendamentelor

Capitolul cuprinde şi prevederi referitoare la controlul impozitului pe profit

8
Art. 27

(2) Un inspector fiscal sau un alt angajat al unei unităţi fiscale, autorizat în acest sens în scopul determinării obligaţiei fiscale a contribuabilului, are dreptul să intre şi în locuinţă, dar numai cu consimţământul contribuabilului sau al proprietarului, după caz, iar în lipsa acestui consimţământ, în baza unei hotărâri judecătoreşti în procedură de urgenţă, la cererea conducerii unităţii fiscale, care este obligată să motiveze necesitatea accesului în locuinţă.


Art 27 (2) se elimină.

Autor: deputat Ion Mocioi
a) argumente pentru susţinerea amendamentelor

Prevedere care încalcă drepturile omului

b) argumente pentru respingerea amendamentelor

Trebuie asigurată determinarea corectă a obligaţiei fiscale a contribuabilului, în toate situaţiile care pot să apară în aplicarea practică a prezentei legi.

9
Art. 27

(2) Un inspector fiscal sau un alt angajat al unei unităţi fiscale, autorizat în acest sens în scopul determinării obligaţiei fiscale a contribuabilului, are dreptul să intre şi în locuinţă, dar numai cu consimţământul contribuabilului sau al proprietarului, după caz, iar în lipsa acestui consimţământ, în baza unei hotărâri judecătoreşti în procedură de urgenţă, la cererea conducerii unităţii fiscale, care este obligată să motiveze necesitatea accesului în locuinţă.


Art. 27 (2) se modifică şi va avea următorul cuprins:

Art. 27

(2) Un inspector fiscal sau un alt angajat al unei unităţi fiscale, autorizat în acest sens în scopul determinării obligaţiei fiscale a contribuabilului, are dreptul să intre şi în locuinţă, în baza unei hotărâri judecătoreşti în procedură de urgenţă, la cererea conducerii unităţii fiscale, care este obligată să motiveze necesitatea accesului în locuinţă.

Autor: deputat Napoleon Pop


a) argumente pentru susţinerea amendamentelor

Prevederea de acces în locuinţă cu consimţământul contribuabilului sau al proprietarului poate genera abuzuri prin obţinerea acestui consimţământ prin mijloace de presiune.

b) argumente pentru respingerea amendamentelor

Acordarea consimţământului de acces în locuinţă poate evita procedura laborioasă de obţinere a unei hotărâri judecătoreşti în procedură de urgenţă, la cererea conducerii unităţii fiscale.



10
Art.28.

(4) În mod particular, sunt persoane asociate:
Art.28. alin. (4) preambul se modifică şi va avea următorul cuprins:

Art.28.

“(4) Sunt persoane asociate:”

Autor: deputat Ion Mocioi
a) argumente pentru susţinerea amendamentelor

Pentru eliminarea sintagmei “În mod particular” care nu are relevanţă în acest context
b) argumente pentru respingerea amendamentelor

Pentru exemplificarea calităţii de persoane asociate.

                          PREŞEDINTE,


             Dan Radu Ruşanu 

         SECRETAR










Lucia-Cornelia Lepădatu

                                                                                                                                                                                                        
Consilier parlamentar

               Expert parlamentar

